จงบอกข้อดีข้อเสียของบิทคอยน์ว่าเป็นอย่างไร
หากมองในแง่ของข้อดี บิทคอยน์เป็นสกุลเงินดิจิทัลเพียงเหรียญเดียวที่ระบบได้รับการยอมรับว่า Decentralized มากที่สุด และมีโครงข่ายและผู้ใช้กระจายตัวไปทั่วโลก จะเห็นได้ว่าดังข้อที่ไม่ใช่เงินสกุลหลักของโลก… แต่เรียกว่าเงินสกุลหนึ่งที่ให้อิสรภาพกับผู้ถือมากที่สุดในโลกจะเหมาะกว่า  ด้วยความผันผวนของราคา ณ ปัจจุบันคงยากถ้าจะเรียกว่าบิทคอยน์เป็นสกุลเงินหรือแม้แต่ในอนาคตที่จำนวนบิทคอยน์ถูกขุดขึันมาทั้งหมดด้วยคุณสมบัติและจำนวนของมัน “อาจ” มีความเป็นไปได้สูงมากที่มันจะกลายเป็นเหมือน “ไอค่อนหรือของสะสม” เพิ่มมูลค่าขึ้นไปมากกว่าจะนำมาใช้จ่ายเป็นเงินตราอยู่ดี

ข้อดีของบิทคอยน์ ได้แก่

1. ความไร้พรหมแดน: การทำธุรกรรมใดที่สามารถทำได้แบบข้ามโลกและไร้พรหมแดน

2. อิสระจากเวลา: ไม่ต้องกังวลว่าจะมีลิมิตการโอนได้เท่าไหร่ เปิดทำการเวลาใดเหมือนธนาคารในโลกแห่งความจริง (ยกเว้นหากท่านฝากเงินไว้ในกระดานซื้อขายสินทรัพย์และเค้าปิดปรับปรุงก็จะเป็นอีกเรื่องหนึ่ง)

3. ความเป็นส่วนตัว: ไร้การถูกติดตามและละเมิดความเป็นส่วนตัวทางด้านการเงินจากหน่วยงานต่าง ๆ ตัดปัญหาความผิดพลาดจากตัวกลาง ไม่ต้องกลัวว่าค่าเงินจะผันผวนหากเกิดวิกฤตในประเทศใดประเทศหนึ่ง เนื่องด้วยคนถือมีอยู่ทั่วโลก (แต่หากเกิดวิกฤตที่กระทบไปทั่วโลกก็จะเป็นอีกเรื่องหนึ่ง)

4. มูลค่าที่ไม่ขึ้นอยู่กับรัฐใดรัฐหนึ่ง:  แต่ขึ้นอยู่กับผู้ใช้เหรียญบิทคอยน์ในชุมชน ที่ซื้อและให้มูลค่าราคามันเป็นมูลค่าที่เกิดจากส่วนรวมที่ซื้อขายมันไม่ได้ขึ้นอยู่กับประเทศใดควบคุม จำนวนจำกัดที่แน่นอน 21 ล้านเหรียญ เหรียญไหนอยู่ที่ใครเท่าไหร่คนในชุมชมช่วยกันตรวจสอบได้หมด การเพิ่มจำนวนเหรียญโมเมมาให้เกินจำนวนนี้ย่อมเป็นไปไม่ได้

อย่างไรก็ตามเหตุผลหลัก ๆ ที่ส่งให้บิทคอยน์ไม่สามารถเป็นเงินสกุลหลักของโลกได้ ได้แก่

1. ความผันผวนของราคาสูงเกินไป บิทคอยน์ถือว่าสอบตกในเรื่องความเสถียรของราคาอย่างร้ายแรง การที่ราคาต่อบิทจะพุ่งขึ้นและตกลงกว่า 20-30% ถือเป็นปกติของตลาดนี้

2. ไม่ใช่ทุกคนที่จะเข้าถึงบิทคอยน์ได้ เนื่องด้วยบิทคอยน์นั้นเป็นระบบที่ออกแบบมาเพื่อให้ไร้ตัวกลางที่สุด หรือจะเรียกตรง ๆ ก็คือ “ระบบที่มีความตัวใครตัวมันมากที่สุด” ผู้ใช้ต้องอาศัยความเข้าใจและมีความรับผิดชอบเงินและคีย์ในมือแบบสูงลิ่ว  ซึ่งที่ผ่านมาก็เห็นได้ชัดว่าไม่ใช่ทุกคนที่เหมาะกับตลาดนี้  โดยเฉพาะกลุ่มวัยกลางคนหรือผู้สูงอายุหลายท่านที่ขาดความเข้าใจในเทคโนโลยี และส่วนมากเป็นผู้ที่ถือทรัพย์สินในมูลค่าที่มีอัตราส่วนมากที่สุดในโลก

3. ความกลัวของผู้คนทำให้คนอีกจำนวนมากไม่ยอมรับมัน   ใครหลาย ๆ คนในวงการอาจเคยเห็นประโยคเหล่านี้ผ่านหูผ่านตากันมาบ้าง “น่าเชื่อถือยังไงหน่วยงานไหนก็ไม่รองรับ” “รัฐบาลไม่ให้การยอมรับจะเชื่อถือได้หรือ” “เงินอะไรก็ไม่รู้ ไม่มีอะไรแบ็คอัพเลยไม่กล้าใช้” ประกอบกับความใหม่ของมันทำให้ร้านค้ามากมายยังขายความรู้ความเข้าใจและไม่ได้รองรับมัน ทำให้การใช้จ่ายทุกอย่างด้วยบิทคอยน์ยังห่างไกลคำว่าสะดวกสบายอยู่มาก แม้จะมีระบบรับ Swap ค่าเงินกับบิทคอยน์เกิดขึ้นมามากมายแต่ส่วนมากก็ติดที่ค่าธรรมเนียมที่แพงไปอยู่ดี

4. การต่อต้านของรัฐบาลต่าง ๆ ทั่วโลก ที่มีการแทนค่าว่าบิทคอยน์คือ “สินทรัพย์” ชนิดหนึ่งมิใช่เงินตรา เพราะหาก Bitcoin กลายเป็นเงินตราเมื่อไหร่ นั่นหมายถึงทุก ๆ Transaction ที่เกิดขึ้นนั้นคือการ “แลกเปลี่ยนเงิน” (Remittance) และการขาดอำนาจในการควบคุมมูลค่าของนั่นหมายถึงความมั่นคงของรัฐเลยทีเดียว

5. ภัยจากวาฬหรือนักลงทุนเจ้ามือ ปฏิเสธไม่ได้ว่าแม้บิทคอยน์จะเป็นอิสระจากการควบคุมกลไกราคาของภาครัฐใดรัฐหนึ่ง  แต่การเคลื่อนไหวของวาฬในตลาดก็ส่งผลต่อราคาของมันอยู่ดี 


เทคโนโลยีทางการเงิน & การเงินดิจิทัล,ความรู้ทางการเงิน